Aarhus Kommune har nu valgt, hvem der skal stå i spidsen for analysearbejdet omkring en ny mulig placering for Aarhus Lufthavn.

Valget faldet på ingeniørfirmaet Grontmij.

- Det var det firma, der bedst matchede de forventninger, og de krav vi havde til en sådan undersøgelse, siger Marianne Gjerløv, der er chef for Erhverv og By i Aarhus Kommune.

- De skal kigge på Thomasminde nord for Aarhus, Flensted ved Låsby og en citylufthavn på Aarhus Havn - og så er der givet mulighed for, at man kan kigge på en eventuel fjerde lokalitet.

Grontmij skal efter planen være færdig med analysearbejdet inden maj. Herefter er det op til Aarhus Byråd at træffe den endelige beslutning om lufthavnen skal flyttes fra sin nuværende placering i Tirstrup.